钦定古今图书集成/明伦汇编/闺媛典/第105卷 > 皇清十一 > 甯天行妻廖氏
## 钦定古今图书集成/明伦汇编/闺媛典/第105卷 > 皇清十一 > 甯天行妻廖氏

按《建宁县志》：“廖氏，庠生甯天行妻。性聪慧，五七岁能诵《孝经》《论》《孟》诸书，辄不忘。归甯时，年十四，事翁惟谨。生一子名朴。戊子四月寇变，城将陷，廖泣谓行曰：‘势迫矣，迟须臾，玉石俱烬，君请行，毋顾我也’。行难之，促至再四，行始携子避，廖遂决志自尽。时有老媪同伴，绐曰：‘予渴甚，可取水饮我’。” 媪出，乃自缢。

===董巢妻===

按《建宁县志》：“董巢妻，不知其姓氏，居小岭源，为鲁云龙兵所携，欲污之，不从，被杀。相传有妇抱其子归，其夫见路有血痕，疑抱子归者，乃妻之魂也。”